Downloaded from YTS.LT
Tarina ensimmäisestä joulusta.
Siihen palataan joka vuosi.
Official YIFY movies site: YTS.LT
Kiitos.
Ehkä tiedät siitä vähän, tai ehkä paljon.
Minä luulin ennen tietäväni.
Kuten monet teistä, minäkin olin lapsi,
kun aloin oppia Raamatun tarinoista ja ihmeistä.
Ensimmäinen joulu tuntui aina suuremmalta kuin mikään muu.
Taisin olla...
Olin kai nelivuotias, kun minut valittiin
paimeneksi kirkkomme vuosittaiseen joulukuvaelmaan.
Se oli debyyttini, ja minulla oli yksi repliikki.
"Kuulkaa." Osasin sen hyvin ennen esitystä, mutta...
En nähnyt merkkiäni, tähden ilmestymistä,
koska ylisuuri turbaanini valui koko ajan silmilleni.
Näytelmä jatkui, mutta en halunnut antaa suuren hetkeni mennä.
Riippumatta siitä, missä kohdassa olimme,
osoitin ylöspäin ja huusin vuorosanani niin kovaa kuin jaksoin,
aiheuttaen näytelmään pienen tauon.
Äitini taisi olla hieman huvittunut.
Isäni ei niinkään.
Mutta näytelmä jatkui, ja olin tehnyt osani.
Seuraavana vuonna olin itämaan tietäjä,
ja tällä kertaa en osannut sanoa, minkä lahjan toimme Jeesus-lapselle:
frankinsensi.
Se ei tuntunut... Ei tunnu vieläkään.
Se ei lähde kieleltäni.
Mutta en...
En ole unohtanut niitä iltoja ja osiani niissä näytelmissä.
Laulut, joita kajautimme...
Ne ovat aina osa minua.
Joulua on helppo ajatella vuoden kiireisimpänä ostoskautena.
Kaikki tuntuu menevän niin äkkiä.
Ajattelemme joulupukkia, poroja.
Talon koristelua, paketteja kuusen alla, perhettä ja ystäviä juhlimassa.
Tähän aikaan vuodesta on paljon hyvää.
Mutta
ei unohdeta Kristusta jouluna.
Yli kolmannes maailman väestöstä uskoo, että Jeesus Kristus
oli yksi tärkeimmistä koskaan eläneistä ihmisistä.
Häntä on kutsuttu Vapahtajaksi ja Herraksi yli 2000 vuoden ajan.
Miten kaikki alkoi?
Mikä on todellinen tarina?
Se kuvataan usein niin, että vauva syntyy
mukavaan karjasuojaan eläinten keskelle.
Mutta on toinenkin versio,
joka alkaa raskaana olevasta naimattomasta teinitytöstä,
häpäistystä sulhasesta,
vaarallisesta matkasta ja raastavasta synnytyksestä pimeässä luolassa.
Se, miten Jeesus tuli tähän langenneeseen maailmaan, on kaukana siitä,
mitä sen ajan ihmiset odottivat.
Se on kaukana versiosta, jota esitin nelivuotiaana.
Olitpa uskovainen
tai skeptikko
tai vain utelias totuudesta perinteen takana,
kutsun sinut mukaani ensimmäiseen jouluun.
JUUDEA, GALILEA, ROOMAN VALTAKUNTA
Tarinamme alkaa Rooman valtakunnan syrjäseudulta.
Elämä oli yksinkertaista ja keskittyi perinteisiin ja perheeseen.
Nasaret oli pieni kylä, vain parisataa asukasta.
Ei olisi yllätys, että Maria ja Joosef olivat lapsuudentovereita.
Nyt lapsuudenystävät ottavat isomman askeleen.
Se ei ole vihkiseremonia, mutta melkein yhtä tärkeä.
Kihlajaiset.
Kuka kosii tytärtäni Mariaa?
Minä, Joosef, Helin poika Daavidin suvusta.
Mikä on myötäjäisten hinta, Joosef, Helin poika?
210 Tyroksen hopeasekeliä.
Minä, Joakim,
Marian isä,
hyväksyn!
Maria oli varmasti nuori, mutta hedelmällisessä iässä.
PASTORI
Juutalaisilla siihen aikaan avioliittoikä
naisilla oli melko nuori, 12 tai 14 vuotta.
ARKEOLOGI, PROFESSORI
Kun nainen kihlautuu, allekirjoitetaan sopimus.
Tämä pari ei olisi nykyään tarpeeksi vanha äänestämään,
mutta tuohon aikaan piti aikuistua nopeasti.
Joosefin odotettiin pitävän morsiamestaan huolta.
Kihlausaikana hänen piti todistaa pystyvänsä siihen.
Tuntuu varmalta, että he olivat rakastuneita.
Jännittikö sinua?
Ehkä vähän, mutta olen harjoitellut monta kertaa, joten...
Harjoittelitko ääneen? Minun vuokseniko? Suloista.
Voimmeko jo mennä naimisiin?
Joosef, katso ympärillesi.
Kaikki tekevät kovasti töitä hääjuhlamme eteen.
Viini ei ole valmista kolmeen kuukauteen.
Kolmeen kuukauteen?
Emme tarvitse viiniä häihin.
Säästit vuoden myötäjäisiäni varten. Voit odottaa kolme kuukautta.
Aivan. Kokonaisen vuoden.
Kärsivällisyys johtaa ymmärrykseen, kärsimättömyys johtaa typeriin virheisiin.
Mikään versio meistä ei ole virhe.
Juudean pieni maakunta oli vain yksi monista
keisari Augustuksen johtaman mahtavan Rooman alaisuudessa.
Tämä 45 miljoonan asukkaan imperiumi levittäytyi
nykyisestä Britanniasta nykyiseen Irakiin saakka.
Se oli maailman mahtavin valtiovalta.
Rooman keisari Augustuksen määräyksestä
kaikkien kansalaisten on mentävä kotikaupunkiinsa
kirjoittautumaan veroluetteloon. Kirjoillepano alkaa aamunkoitteessa.
Rooman piti ajoittain laskea, paljonko väkeä alueella oli.
Se oli valtava hanke.
RAAMATUN TUTKIMUKSEN PROFESSORI
Siitä haluttiin tarkka luku, jotta saatiin lisää veroja.
Roomassa sai palvoa mitä jumalia tahtoi, kunhan tiedosti,
että Caesar oli herra.
FILOSOFI, KIRJAILIJA, OPETTAJA
Samarialaiset olivat puoliksi assyrialaisia ja puoliksi juutalaisia.
Heitä käytettiin paikallispoliiseina.
Juutalaiset ja samarialaiset vihasivat toisiaan.
Kuuluisaa Galilean viiniä.
Tämä viini on varattu.
Vaikuttaa siltä, poika,
että kaipaat opetusta.
Hyvän Rooman kansalaisen pitäisi olla antelias valtiolle
kaikkine siunauksineen.
Lähdetäänpä ajelulle.
- Ei! - Maria!
Hei! Päästäkää tyttäreni!
Panthera. Riittää.
Typerä elukka. Ei ihme, että teikäläisiä vihataan.
Mene valvomaan laskentaa!
JERUSALEM, JUUDEAN PÄÄKAUPUNKI
Juudeaa olivat hallinneet muutkin valloittajat,
mutta mikään niistä ei ollut hallinnut näin kauan.
Juudeaa hallitsi nukkekuningas, jota roomalaiset sietivät,
koska tämä suostui tekemään heidän likaisen työnsä.
Juutalaisten kuningas nimesi itsensä Herodes Suureksi.
Herodes oli juutalaisten kuningas, mutta hän ei ollut itsenäinen kuningas
nykypäivän monarkkien tapaan.
Hän hallitsi Rooman alaisuudessa.
Kaikki valta oli Roomalla.
Herodeksen tehtävä oli alistaa juutalaiset pelottelun ja julmuuden avulla.
Herodes oli läpikotaisin kyyninen.
Hän ei tuntenut minkäänlaista kunnioitusta jumalia kohtaan,
olipa kyse Israelin Jumalasta tai Rooman pakanallisista jumalista.
Herodeksen suuret rakennushankkeet toivat roomalaisille herroille vaurautta.
Josefus kirjoitti, että Herodes oli hyvin mahdollisesti mielipuoli.
Herodes oli kävelevä kuoleman kulttuuri.
Hänet tunnettiin ylisuuresta egosta ja kultaisesta kruunusta.
Hän kärsi kroonisista kivuista, jotka ehkä vaikuttivat hänen mieleensä.
Hän oli vainoharhainen ja julma, valmis mihin vain pitääkseen valtaistuimensa.
Selviytyjistä vaarallisin.
Isä.
Kutsuitko minua?
Antipater.
Hyvä.
Tule.
Liity seuraani, poika.
Isä.
Voinko olla avuksi?
Kyllä.
Itse asiassa voit.
Kuulin huhuja juonesta myrkyttää minut.
Ei se ole totta.
Miten voin vakuuttaa uskollisuuteni?
On yksi tapa, jolla voit vakuuttaa minut.
Teen mitä tahansa.
Typerä poika.
Herodes oli vainoharhainen.
Herodeksen sisko Salome, joka oli aika turmeltunut,
alkoi levittää huhuja.
Ei!
Mitä olet tehnyt?
Herodes alkoi uskoa, että kaksi Mariamnen hänelle synnyttäneistä pojista,
jotka olivat tärkeimmät kruununperijät,
yrittivät syrjäyttää hänet ja ottaa vallan.
Hän on poikamme!
Sinun poikasi.
Omaa lihaasi ja vertasi!
Augustuksen kerrotaan sanoneen:
"On parempi olla Herodeksen sika kuin hänen poikansa."
Maria oli yleinen nimi juutalaisnaisilla.
Köyhä nuori tyttö, joka eli tavallista elämää.
Tämä päivä ei kuitenkaan ollut tavallinen.
Eikä hän ollut tavallinen Maria.
Tervehdys, Maria.
Herra on kanssasi.
Jumala lähetti enkeli Gabrielin
viemään viestin Siunatulle äidille.
Älä pelkää, Maria,
sillä olet saanut etuoikeuden.
Se oli poikkeuksellinen hetki, sillä Raamatun kertomuksissa
aina kun ihminen kohtaa enkelin,
hän osoittaa kunnioitusta tätä kohtaan,
koska enkeli loistaa armoa ja näkee Jumalan kasvokkain.
Ei hätää.
Raamatussa Gabriel toi viestin.
Tarinassa on aina se, että Herra toimii
odottamattomalla tavalla.
PASTORI
Enkeli Gabrielin ilmestyessä Marialle
teinityttö sai uutisen, joka muuttaisi koko ihmiskunnan.
Tulet raskaaksi ja synnytät pojan.
Annat hänelle nimen Jeesus.
Hänestä tulee suuri, ja hänet tunnetaan Kaikkein Korkeimman poikana.
Jumala antaa hänelle Daavidin valtaistuimen,
ja hän hallitsee Israelia ikuisesti.
Hänen valtakuntansa ei lopu koskaan.
Miten näin voi käydä?
Olen neitsyt.
Pyhä Henki tulee luoksesi.
Kaikkein Korkeimman voima ympäröi sinut, vauva syntyy pyhänä,
ja häntä kutsutaan Jumalan pojaksi.
Olen Herran palvelija.
Toteutukoon kaikki, mitä sanoit minusta.
Maria itse miettii: "Jumala, miksi valitsit minut?
Olen vain nöyrä palvelijasi. Minussa ei ole mitään erityistä.
En ole kuningatar. En tule tärkeästä perheestä."
Näitä maailmallisia arvoja, jotka osoittavat menestystä.
Marialla ei ole mitään niistä.
Hänellä kuitenkin on
tahtoa seurata sitä, mitä Jumala on suunnitellut.
Maria on jalo ja puhdas ihminen.
Enkelin tervehtiessä häntä
hän ei sanonut, ettei näin voi tapahtua, vaan kysyi, miten.
Enkeli Gabriel sanoo hänelle:
"Pyhän Hengen voima ympäröi sinut."
Tässä toteutuu Jesajan ennustus, jossa neitsyt tulee raskaaksi
ja kantaa Jumalan poikaa, Immanuel Kristusta.
Tämä on ihmiskunnan historian käännekohta.
Jumalan ja ihmiskunnan välillä oli ero.
Jumala halusi tavoittaa ihmiskunnan, mutta välissä oli kuilu.
Se kuilu pitäisi täyttää tai rakentaa silta sen yli.
Se silta on ihminen.
Ja se silta on tämä poika.
Jumala halusi näyttää, millainen hän on.
Kun yritämme todistaa suuruuttamme...
PASTORI JA KIRJAILIJA
...Jumala sanoo: "Minä käytän alhaisia."
Sieluni ylistää Herraa.
Tämä on valtavaa.
Ensimmäistä kertaa
Jumala on ihmisen sisällä.
Henkeni iloitsee Jumalasta, pelastajastani.
Maria uskoo, että Jumala täyttää lupauksensa
vapauttaa kansansa Messiaan kautta.
Lapsi, josta kasvaa Messias, Voideltu, kuningas,
on pyhien kirjoitusten lupaus.
Halu luovuttaa kaikki Jumalan käsiin.
Maria oli oikea henkilö
siinä mielessä, että hän uskoi
Jumalan pystyvän mahdottomaan.
Maria ei pyytänyt saada olla Jumalan pojan äiti,
mutta hän oli käytettävissä.
Jumala näki hänen palvelualttiutensa ja uskollisuutensa,
ja Maria päätti totella.
Mutta kuuliaisuudella voi olla hintansa.
Marialle se hinta saattoi olla hänen maineensa,
tuleva avioliittonsa Joosefin kanssa ja jopa hänen henkensä.
Rooman valta ulottui moniin väestöihin.
Kansat pystyivät usein
pitämään oman kielensä ja omat tapansa,
mutta heidän piti aina maksaa veroja
keskushallinnolle, joka rikastui.
Suora jono!
Jonoon!
Maria oli kuullut, että hänen serkkunsa Elisabet
oli myös tullut raskaaksi,
ja hän kiirehti auttamaan.
Jonoon siitä.
Siunattu äiti on hyvä esimerkki opetuslapsesta.
Mitä hän teki heti enkeli Gabrielin käytyä hänen luonaan?
Hän kiiruhti kukkuloiden yli Elisabetin luo auttamaan tätä.
Palvelemaan myös Elisabetia tämän raskaudessa.
Maria!
Joosef.
Minne menet?
Lähden käymään serkkuni Elisabetin luona.
Nytkö?
Entä häävalmistelumme?
Kaikki on muuttunut.
Miten? Mikä on muuttunut?
En voi sanoa.
En vielä.
Maria, en ymmärrä tätä,
mutta saatan sinut.
Ei ole turvallista matkata yksin.
- Kerron isälle ja tulen mukaasi. - Joosef.
Matkaan muiden mukana. Minun on tehtävä tämä matka ilman sinua.
Rukoilen, että Herra paljastaa sinulle syyn.
Mene jonoon, poika.
Sukuni ei ole Nasaretista.
Ala sitten laputtaa perheinesi kotipaikkaanne
kirjoille pantavaksi konsulivuoden loppuun mennessä.
Vietettyään raskauden alkuosan Elisabet-serkkunsa kanssa
Maria palaa kotiin Nasaretiin.
Hänen sisällään on lapsi
ja tarina siitä, miten se päätyi sinne.
Siinä oli ajatus:
"Jumala selvittää asian." Se sanotaan selvästi Marian ylistyksessä.
"Kaikki sukupolvet sanovat minua siunatuksi."
Niin hän sanoo,
mutta hän taitaa myös tietää,
että jos häntä ei uskota,
häntä pidetään synnintekijänä.
Juutalaisesta näkökulmasta
farisealaista lakia noudattavassa konservatiivisessa yhteiskunnassa,
jos Maria tuomittaisiin aviorikoksesta,
hänet kivitettäisiin kuoliaaksi.
Mutta hän oli hyvin vakuuttunut,
että hänen on käytävä tämä läpi,
ja tämä on hänen roolinsa Jumalan sanan täyttämisessä.
Maria, mitä olet tehnyt?
Minä selitän.
Jos teinityttö sanoisi
odottavansa Jumalan poikaa ja olevansa yhä neitsyt,
uskoisitko häntä?
Hänen äitinsä, tulevat appivanhempansa ja tuleva miehensä
joutuivat kohtaamaan saman kysymyksen.
Tämä oli kova paikka nuorelle naiselle.
Puhumattakaan Joosefista ja molempien perheistä.
En halua häpäistä sinua julkisesti.
En syytä sinua avoimesti uskottomuudesta.
Päätän kihlauksemme hiljaisesti.
Teen parhaani suojellakseni mainettasi.
Raamatun mukaan Joosef oli hyvä mies.
Mutta hyvänkin miehen sydän voi särkyä.
Nämä kaksi nuorta oli tarkoitettu yhteen.
Jumala ei valinnut vain Mariaa vaan myös Joosefin.
He molemmat rukoilivat samaa Jumalaa samoin sanoin.
"Paljasta itsesi, Herra."
Jumala vastasi molemmille.
Joosef, Daavidin poika, älä pelkää ottaa Mariaa vaimoksesi.
Lapsi hänen sisällään on Pyhän Hengen siittämä.
Maria synnyttää pojan.
Antakaa hänelle nimi Jeesus. Hän pelastaa kansansa synneiltä.
Katso.
Joosef.
Mitä teet täällä tähän aikaan?
Minun on nähtävä Maria.
Minun on nähtävä hänet.
Minä tiedän.
- Tiedät mitä? - Tiedän.
Joosef?
Rakas Maria,
olet elämäni rakkaus.
Vapahtajani äiti,
Messiaan,
Jumalan pojan.
Kunnioitatko minua tulemalla vaimokseni?
Lupaan huolehtia sinusta ja lapsesta elämäni loppuun asti.
Joosef ja Maria menivät todennäköisesti naimisiin hiljaisesti.
Heillä ei luultavasti ollut tyypillisiä suuria juutalaisia häitä.
Hääpäivänä raskaana oleva morsian olisi ollut juoruilun aihe.
Joosef ei halunnut Marian kokevan sellaista.
Jumala antoi Joosefin tehtäväksi
huolehtia Siunatusta äidistä ja suojella häntä,
mutta myös huolehtia Jeesus-lapsesta.
Se on merkittävä vastuu.
Kuukausia häiden jälkeen Maria ja Joosef lähtivät
145 kilometrin matkalle Joosefin kotikaupunkiin Betlehemiin,
Rooman väestörekisteriin kirjattaviksi.
Joosefin piti matkustaa kotikaupunkiinsa tietyn ajan sisällä
verokirjoihin merkittäväksi.
Betlehemissä kukaan ei tietäisi,
onko syntyvä vauva Joosefin.
Heitä pidettäisiin avioparina
ja häntä vauvan isänä.
Ei tulisi samanlaisia juoruja ja nöyryytystä kuin olisi tullut,
jos lapsi olisi syntynyt Joosefin kotona.
Joosef.
- Marian pitää syödä kahdesti päivässä. - Selvä.
- Katso, että hän juo paljon vettä. - Kyllä.
Joosef, ole varovainen.
Pidä huolta tyttärestäni ja lapsenlapsestani.
Oman henkeni kautta.
Toisin kuin useimmissa kuvauksissa
Mariasta ja Joosefista matkaamassa kahden yhdellä aasilla,
on todennäköisempää, että he matkasivat ryhmässä.
Marian ja Joosefin perheillä oli hyvä syy olla huolissaan matkasta.
Tien varrella oli rosvojoukkoja.
Leijonia ja karhuja vaelteli erämaassa.
Teiden varsilla partioivat Rooman sotilaat
tekivät tunnetusti väkivaltaa ihmisille, vain koska pystyivät.
Pienet ja syrjäiset yhteisöt olivat erityisen alttiita väkivallalle.
Yksikin väärä syytös roomalaissotilailta voisi johtaa tuhoon.
Roomalaiset sotilaat syyttivät kylää kapinallisten suojelemisesta.
Hän oli ainoa, joka jätettiin eloon.
Meidän on lähdettävä nyt.
Nyky-yhteiskunnassa
on lähes mahdotonta kuvitella sellaista barbaarisuutta.
Usein henkiin jätettiin vain yksi todistaja muistuttamaan uhasta.
Asiat, jotka ehkä siihen aikaan olivat tavallisia,
olisivat tänä päivänä ylitsepääsemättömän kauheita.
Elämä ei ollut lempeää tai helppoa.
Miten sujuu?
Hyvin.
Hyvä on.
Vauva liikkui taas.
Tunnetko sen?
Tunnen.
He tiesivät, että jos ihmiset eivät uskoisi,
mitä Jumala oli heille tehnyt,
heitä pilkattaisiin tai vielä pahempaa.
Kun otamme tämän kaiken huomioon,
voimme ehkä arvostaa paremmin
sekä Marian että Joosefin sitoutumista Jeesuksen kasvattamiseen,
vaikka he eivät tienneet, mitä se heiltä vaatisi.
Joosef on jokaisen miehen malli.
Olla hyvä suojelija,
rakastaa Siunattua äitiä korkeimmalla tavalla,
jumalallisella rakkaudella.
Varoitan serkuistani Betlehemissä.
Hyvä on. Mitä heistä?
No, Asher-serkku
puhuu kaiken aikaa.
Hän on kuin ärsyttävä vanhapiika, joka kälättää ruoasta paaston aikana.
Joosef, ole kiltti.
Minä olen.
Sinulle.
Älä anna hänen ahdistaa sinua nurkkaan.
Jossain vaiheessa Maria ja Joosef erkanivat ryhmästä
ja jatkoivat kahden kohti Joosefin perheen kotipaikkaa,
Betlehemiin,
kuningas Daavidin kotikaupunkiin.
Liikkuiko vauva?
Ei, tämä on jotain muuta.
Olemme melkein perillä. Vähän matkaa vain.
Joosef, mitä tuolla on?
Roomalaiset teloittivat ristiinnaulitsemalla
vakavista rikoksista, kuten kapinasta tai maanpetoksesta tuomittuja.
Ristiinnaulitseminen valittiin,
koska teloitustapana
se oli pitkä ja tuskallinen ennen kuolemaa.
Monet väittivät olevansa Messias,
joka aikoi syöstä roomalaiset vallasta ja vapauttaa juutalaiset lopullisesti.
Heidät kaikki otettiin kiinni ja teloitettiin esimerkiksi.
Armoa ei anneta kenellekään, joka uskaltaa haastaa Rooman valtakunnan.
Joosef.
Ei hätää, Maria.
Olemme melkein perillä.
Hengitä vain. Hengitä syvään.
Kun lapseni olivat pieniä, laitoimme seimiasetelman takanreunukselle.
Joskus joulukuusen alle puuvillapedille.
Katselimme hahmoja,
huopaan käärittyä Jeesus-lasta,
paimenia ja polvistuneita itämaan tietäjiä,
enkeleitä ja eläimiä heidän ympärillään.
Se on hieno tapa kertoa lapsille tästä tarinasta.
Ja hieno muistutus meille kaikille.
Jos tarina on syvemmän tutustumisen arvoinen,
tämä on sellainen.
Olen oppinut...
Olen oppinut arvostamaan sitä, mitä tältä nuorelta parilta on vaatinut
olla vanhempina Jumalan pojalle.
Mitä Marialta ja Joosefilta on vaatinut pitää hänet elossa.
4 EAA. BETLEHEM, JUUDEA
Elämä oli siihen aikaan brutaalia alusta asti.
Synnytys oli hyvin vaarallinen.
Minä pyydän! Avatkaa!
- Joosef-serkku. - Asher-serkku. Vaimoni synnyttää.
Tulkaa pois sateesta.
Raya!
Raya, tule nopeasti.
Imeväiskuolleisuus oli noin 20 kertaa suurempi kuin nykyään.
Pojat, riittää jo. Käyttäytykää kunnolla.
Puhumattakaan siitä, että suuri määrä äitejä kuoli synnytykseen.
Lapsivesi tuli jo.
- Minne voimme tuoda hänet? - Tänne.
Jos vauva selvisi synnytyksestä...
Lisää vettä.
Raakel, hae huopia.
...noin puolet kuoli ensimmäisen vuoden aikana.
Betlehemin pikkukaupunki oli syrjäinen ja köyhä.
Jouluevankeliumissa majatalossa ei ollut tilaa,
mutta on kyseenalaista, oliko Betlehemissä edes sellaista.
On todennäköisempää, että Joosef aikoi yöpyä sukulaisen luona.
Vieraanvaraisuus juutalaisten ja roomalaistenkin keskuudessa...
Kaikki arvostivat vieraanvaraisuutta.
Jos kaupunkiin tuli vieras,
oli tärkeää tarjota hänelle ateria ja yösija.
Kun Maria ja Joosef saapuivat,
he näkivät, että oli paljon muitakin ihmisiä,
joiden piti tulla Betlehemiin kirjoillepantaviksi.
Kaikki ylimääräiset huoneet oli varattu.
Olkaa varovaisia. Seuratkaa vain minua.
Betlehem tunnetaan kalkkikiviluolistaan.
Talojen alla olevat luolat toimivat eräänlaisena kellarina.
Se oli myös suoja, jossa eläimet olivat turvassa öisin,
ja hädässä sinne voi majoittaa vieraita.
Maria ei voinut synnyttää ihmisiä täynnä olevassa huoneessa.
Hänen piti saada oma tila.
Ei vain uskonnollisista vaan myös käytännön syistä.
Silloin pärjättiin sillä, mitä oli. Mikä tahansa suoja oli arvokas.
Toisin kuin joissakin tarinoissa kerrotaan,
hädässä olevaa nuorta paria ei työnnetty piittaamattomasti yöhön.
Joosef.
Tulkaa. Katsokaa, mihin astutte.
Olemme pian perillä.
Muutama askel vielä.
Hengitä. Hengitä syvään.
Jeesuksen syntymästä on erilaisia teologisia spekulaatioita
ja siitä, miten se vaikutti Siunattuun äitiin.
Eräs kristinuskon näkökulma esittää,
että hänellä olisi ollut kipuja
ja synnytys olisi ollut samanlainen kuin muillakin äideillä.
Toinen ajatus esittää,
että koska perisynti ei vaikuttanut Siunattuun äitiin,
hän ei kärsinyt sen vaikutuksista,
eikä hän ehkä tuntenut synnytyskipuja.
Aina voi takertua yksityiskohtiin tai spekuloida.
Tärkeintä on, että Jeesus Kristus syntyi Siunatusta äidistä.
Tuokaa hänet tänne.
Tuonne.
Pitkän aikaa, vuosisatojen ajan,
naisen synnytys oli muiden naisten vastuulla.
Hyvä on.
Oletettavasti ainakin yksi kätilö
oli mukana synnytyksessä
ja ehkä pari muuta naista.
No niin. Varovasti.
Uskotaan, että vasta 1600-luvulla
naiset alkoivat synnyttää selällään.
Reliefien ja maalausten mukaan ennen sitä
naiset synnyttivät seisten, istuen tai polviasennossa.
No niin, Joosef.
Kaikki hyvin.
Juutalaisen perinteen mukaan mies ei saanut koskea äitiin synnytyksen aikana.
Jokainen tuore isä tietää, miltä tuntuu olla avuton synnytyksen aikana.
Joosef tunsi varmasti samoin.
Kiitos. Nimeni on Maria.
Minä olen Raya.
Ei kestä kiittää, Maria.
Tässä on Raakel-serkku.
Maria, sinä ja vauvasi olette Rayan hyvissä käsissä.
Hän auttoi poikieni ja monien kylän lasten synnytyksessä.
Tapasit jo mieheni Asherin.
Kyllä, olet tervetullut.
Kiitos, Asher-serkku.
Olen kuullut sinusta Joosefilta.
Hyviä asioita varmaan.
Ajatella, että Joosefista tulee isä.
Tuntuu kuin hän olisi syntynyt eilen. Sitä juhlittiin päiväkausia.
Riittää jo lörpöttely. Sytytä tuli.
Paikan pitää olla lämmin vauvan syntymää varten.
Niin. Totta kai.
Raakel, laita kiehuvaa vettä. Tarvitsemme sitä pian.
Maria, on aika.
Lasken kanssasi.
Oletko valmis?
Olen.
Muinaisen tekstin mukaan
Kristuksen syntymä tapahtui samaan aikaan uuden tähden syntymän kanssa.
Ei tarvitse olla nero arvatakseen, miksi joulukuuseen laitetaan tähti.
Raamatun mukaan taivaalle ilmestyi toinenkin ihme juhlistamaan
Jumalan pojan syntymää maan päälle.
BETLEHEMIN KUKKULAT
Läheisillä Betlehemin kukkuloilla
satoi joulun ihme paimenryhmän päälle.
Paimenet olivat alempaa luokkaa, tavallisia ihmisiä,
mutta Jumala sanoo: "Minä käytän alhaisia."
Ei pitäisi yllättää, että Jumala sanoo:
"Paljastan itseni paimenille."
Poika, ole varovainen.
Sää on vaarallinen.
Älä pelkää.
Tuon hyviä uutisia, jotka tuovat ilon kaikille ihmisille.
Kolme, kaksi, yksi.
Työnnä.
Kuvittele enkelikuoro.
En usko, että se oli vain kiva pikku laulu.
Olihan kyse taivaallisista olennoista,
jotka laulavat ja ylistävät Jeesusta.
Vapahtaja!
Herra, Messias on syntynyt tänään Betlehemissä Daavidin kaupungissa.
Tunnistatte hänet tästä merkistä.
Näette lapsen, joka on kapaloitu ja makaa seimessä.
Kunnia Jumalalle korkeuksissa.
Maassa rauha ja hyvä tahto ihmisten kesken.
Hän on kaunis.
Sinä olet kaunis.
Nyt tuntuu siltä, että Hän on tuolla ylhäällä,
he ovat siellä ja me täällä alhaalla.
Oli kuin se kerros olisi poistettu.
Yhtäkkiä taivas ja maa olivat yhdessä.
Se on kuva Kristuksen inkarnaatiosta.
Taivas ja maa ovat nyt yhdessä.
Meidän pitää mennä.
Niin, meidän on mentävä Betlehemiin.
Mennään katsomaan sitä, mistä meille kerrottiin!
Joosef.
Šalom.
Miten voimme auttaa?
Šalom.
Hän sanoi, että hän olisi täällä.
Juuri noin.
Kuka niin sanoi?
Herran enkeli.
Niitä oli paljon.
Olisittepa nähneet.
Olkaa hyvät. Tulkaa lähemmäs, jos tahdotte.
Onko täällä keskiyön vuohihuutokauppa?
Ei hätää, Raya.
He ovat tervetulleita.
Jos äiti sanoo niin.
Pitäkää likaiset kätenne kurissa.
Ja puhukaa hiljaa.
Raamatun mukaan nähtyään Jeesus-lapsen juuri niin kuin enkelit olivat sanoneet,
paimenet kertoivat kaikille, jotka kuuntelivat,
tarinaa yön tapahtumista.
Pelkästään se tosiasia, että joukko enkeleitä,
ei vain yksi vaan kokonainen joukko,
ilmestyi tavallisille paimenille eikä kuninkaallisille,
kertoi varmasti paljon valtakunnasta, jonka Jumala aikoi rakentaa.
Valtakunnasta, jossa uskoa ja nöyryyttä kunnioitettiin vallan ja vaurauden sijaan.
Ylösalaisesta valtakunnasta.
PARTHIA
Satojen kilometrien päässä idässä tietäjät huomasivat uuden tähden.
He olivat luultavasti astrologien uskonnollinen lahko.
He hämmästyivät näkemästään.
Kun evankeliumissa puhutaan tietäjistä, tarkoitetaan zarathustralaisia pappeja.
He olivat pappeja muinaisen Persian alueelta.
He olivat erikoistuneet unien,
yötaivaan ja taivaankappaleiden tulkintaan.
He pystyivät ennustamaan tai tulkitsemaan tapahtumia.
Tietäjät näkivät uuden tähden merkkinä ylhäältä.
Ehkä muinaiset ennustukset vahvistivat sen.
Merkki Messiaan saapumisesta.
Ei vain juutalaisille,
vaan kaikille ihmisille.
He tunsivat, että heidän on seurattava tähteä,
minne se johdattaisikaan.
He olivat valmiita matkaamaan kuukausia löytääkseen uuden juutalaisten kuninkaan.
Jumalan pojan.
Betlehemin tähti oli heidän johtava valonsa.
Idästä tulleilla tietäjillä
ei ollut juutalaisia juuria.
He olivat etsijöitä, mystikkoja,
jotka tulivat kaukaa palvomaan kuningasta.
Täydellinen vastakohta taivaalliselle valtakunnalle
oli Herodeksen valtakunta.
Se oli yhtä sotkua.
Hallitsijan motiiveina toimivat epäluottamus ja pelko.
Paha kuolevainen kuningas teki kaikkensa
säilyttääkseen valtansa niin kauan kuin hänen raihnas kehonsa salli.
Herodeksen aika oli loppumassa, ja merkit olivat selvät.
Herodeksen hovi oli monimutkainen sekasotku.
Kateellinen sisko Salome
oli vakuuttanut kuninkaalle, että tämän lempivaimolla Mariamnella
oli suhde Herodeksen nuoren sedän kanssa.
Samaan aikaan Salome vakuutti veljelleen,
että oletetut rakastavaiset aikoivat murhata hänet ja kaapata vallan.
Pelon ja vainoharhaisuuden ajamana,
kuningas Herodes määräsi lempivaimonsa tapettavaksi.
Rakkaani.
Erään kertomuksen mukaan Mariamne päätti lähteä omaehtoisesti
ja syöksi Herodeksen uudelle hulluuden tasolle.
Kuningas Herodes rakensi monumentin kuningattarensa muistoksi.
Mariamnen torni oli yksi monista monumenteista,
joka rakennettiin juutalaisia sortamalla.
Talmudin katkelman mukaan
Herodes säilöi lempivaimonsa ruumiin hunaja-astiaan.
Jeesus näyttää syntyneen synkkään ja kaoottiseen valtakuntaan.
Ehkä hänen olemassaolonsa tarkoitus oli tuoda valoa varjoihin.
Nostaa langennut maailma.
JERUSALEM, JUUDEAN PÄÄKAUPUNKI
Marian ja Joosefin piti tuoda poikansa pääkaupunkiin Jerusalemiin,
joka oli vain kahdeksan kilometrin päässä Betlehemistä,
vihittäväksi Herran pyhässä temppelissä
Mooseksen lain vaatimalla tavalla.
Onpa paljon ihmisiä.
Jerusalemin temppeli on legendaarinen.
Se on valtava rakennus, joka kunnostettiin juutalaisille,
mutta ei uskonnollisen omistautumisen vuoksi.
Kuningas Herodes, yksi valtakunnan vihatuimmista miehistä,
oli laajentanut suurenmoista temppeliä omaksi kunniakseen.
Jerusalemin temppelissä oli hehtaareittain sisäpihoja.
Herodes Suuri oli rakentajakuningas.
Tavallaan seuraten suuruuden osoittamisen perinteitä
hän rakensi paljon.
Tehkää tietä!
Käskin tehdä tietä!
Jos Jerusalemin muinaiset kadut voisivat puhua...
Tietä kuninkaalle!
...kuvitelkaa, mitä ne sanoisivat.
Herodes Suuri ei silloin tiennyt, kuka hänen valtakunnassaan oli.
Hänen suurin uhkansa,
todellinen Messias.
Juutalainen tapa oli, että äiti kastettiin 40 päivää pojan synnyttämisen jälkeen
ennen kuin hän meni temppeliin antamaan uhrilahjoja.
Miten kaunis perinne.
Temppelin ulkopuolella on kuitenkin kaikkea muuta kuin pyhää.
Se on bisnestä.
Ei kiitos.
Hei, siellä.
Saisinko...
- Saisinko kaksi tuollaista? - Kyllä.
Vuosituhansien ajan
juutalaiset toivat uhrinsa Jumalan alttarille
kiitollisuuden hengessä tai sovituksena synneistään.
Samoin tekivät Maria ja Joosef.
He eivät tienneet, että jonakin päivänä heidän poikansa olisi elävä uhri.
Ja että tuhansien vuosien perinteet muuttuisivat lopullisesti.
Tehkää tietä kuninkaalle!
Raamatun mukaan Simeon oli hurskas ja harras mies.
Tehkää tietä!
Hän odotti innokkaasti Messiasta,
joka pelastaisi Israelin Herodeksen ja Rooman valtakunnan sorrolta.
Käskin tehdä tietä kuninkaalle.
Jumala oli sanonut vanhukselle, ettei hän kuolisi
ennen kuin näkisi Messiaan omin silmin.
Hän kävi päivittäin temppelissä odottamassa lupauksen toteutumista.
Kun ajattelee Simeonia, hän odotti,
odotti ja toivoi.
Hän ei horjunut uskossaan.
Kun aika koitti, hän iloitsi.
Hän tiesi, mitä tehdä.
Tätä hän oli odottanut.
Šalom.
Lapsi.
Sieluni hyppii ilosta.
Hän on varmasti Messias.
Šalom.
Kyllä, häntä te etsitte.
Saanko siunata lapsen?
Se olisi etuoikeus.
Kaikkivaltias Herra,
anna nyt palvelijasi kuolla rauhassa, kuten lupasit.
Olen nähnyt pelastuksesi,
jonka olet valmistellut kaikille kansoille.
Hän on valo, joka paljastaa ihmisille Jumalan.
Hän on kansasi kunnia, Israel.
Tämä lapsi saa monet Israelissa kaatumaan
ja monet muut nousemaan.
Hän on Jumalan lähettämä merkki.
Mutta monet vastustavat häntä.
Sen seurauksena monien sydänten syvimmät ajatukset paljastuvat.
Ja miekka lävistää sinun sielusi.
Simeonin ennustus vahvistaa,
että Maria joutuu kokemaan tuskaa Jeesuksen äitinä.
Jumalan pojan tehtävä oli sydäntäsärkevä.
Hän uhrasi täydellisen elämänsä puolestamme.
Mutta Herra on Marian ja hänen poikansa kanssa koko ajan.
Toisin kuin perinteisessä kuvassa, jossa itämaan tietäjät tulivat
Kristuksen syntymäpaikalle yhdessä paimenten kanssa,
se tapahtui pari vuotta hänen syntymänsä jälkeen.
Vaikka tiedämme vain summittaisesti, mistä ja kuinka kaukaa he tulivat,
tiedämme, että tietäjät saapuivat lopulta Jerusalemiin.
He uskoivat, että juutalaisten tuleva kuningas
oli syntynyt jossain täällä, luultavimmin kuninkaalliseen perheeseen.
Näitä tietäjiä pidettiin viisaina ja tärkeinä ihmisinä.
Kuningas Herodes halusi ymmärrettävästi ottaa heidät vastaan.
Mikä suo minulle kunnian
läsnäoloonne vaatimattomassa kuningaskunnassamme?
Siihen on vain yksi syy.
Missä vastasyntynyt on?
Juutalaisten kuningas.
Näimme hänen tähtensä, kun se nousi.
Tulimme ylistämään häntä.
Luulimme hänen olevan täällä teidän palatsissanne.
Teidän, tilapäisen kuninkaan luona.
Tilapäisen kuninkaan?
Papit,
missä tämän Messiaan sanotaan syntyneen?
Betlehemissä. Juudeassa.
Voitte mennä.
Tietäjät ajattelivat, että kaikki juhlisivat tätä.
Jotain merkittävää on tapahtunut. Kuningas on syntynyt.
Herodes oli kuningas ja varma siitä,
ettei mikään syntynyt lapsi tulisi hänen seuraajakseen.
Hän pelkäsi, että lapsi syrjäyttäisi hänet.
Menkää Betlehemiin.
Etsikää lapsi.
Se ei ole kaukana täältä.
Kun löydätte hänet, tulkaa heti kertomaan minulle.
Niin minäkin voin ylistää häntä.
Herodes halusi mustasukkaisesti pitää kiinni vallastaan.
Hän käytti vilppiä tietäjien kanssa
selvittääkseen, missä lapsi,
Israelin uusi kuningas, olisi.
Hän halusi selvittää sen, jotta voisi tappaa Jeesuksen.
Hullu kuningas käytti tietäjiä hyväkseen löytääkseen vauvan.
Siunatun lapsen, jonka tähdet ovat julistaneet Messiaaksi.
Jos se oli totta, Herodes Suuri oli nyt
virallisesti se, mikä hän oli luultavasti aina tiennyt olevansa.
Huijari.
Mariasta ja Joosefista oli varmasti outoa
omaksua ajatus, että heidän taaperonsa oli Jumalan poika
ja että siihen uskovat olivat matkanneet kauas polvistuakseen hänen eteensä.
Joosef ja Maria, teille on vieraita.
Jeesus toivotti etsijät tervetulleiksi
riippumatta siitä, olivatko he kristittyjä vai juutalaisia.
On kuin tietäjät
olisivat tunteneet vetoa valoon ja totuuteen.
Se vetovoima veti heitä magneetin tavoin,
kunnes he saapuivat kunnioittamaan ja ylistämään kuningasta.
Lapsena lauloin joululauluja itämaan tietäjien lahjoista.
Heitä kutsutaan myös nimellä kolme viisasta miestä.
He toivat kultaa, frankinsensia ja mirhamia.
Tiesin, mitä kulta oli.
En juuri muuta.
Frankinsensi ja mirhami olivat arvostettuja suitsukkeita ja parfyymeja.
Lahjoja pidettiin sopivina kuninkaalle ja ne olivat harvinaisia Juudeassa.
Kuvitelkaa, millaista näistä nuorista oli
saada sellaisia lahjoja.
Herodes oli käskenyt tietäjien palata Jerusalemiin
kertomaan uuden kuninkaan olinpaikan.
He kuitenkin näkivät unessa enkelin,
joka kehotti heitä palaamaan omaan maahansa toista reittiä
ja välttämään kuningasta kaikin keinoin.
Herodes raivostui tajutessaan, että tietäjät olivat petkuttaneet häntä.
Hän ei aikonut vaarantaa valtaistuintaan.
Kaltaiselleen tyypilliseen tapaan hän määräsi sotilaat
tappamaan jokaisen poikalapsen Betlehemissä ja sen liepeillä.
Joosef kohtasi taas enkelin unissaan.
Herran enkeli sanoi: "Joosef, nouse ylös.
Pakene Egyptiin lapsen ja tämän äidin kanssa.
Pysy siellä, kunnes käsken sinun palata,
koska Herodes etsii lasta tappaakseen hänet."
Raamatussa sanotaan, että todellista taistelua
ei käydä lihaa ja verta vastaan, vaan pahan voimia vastaan.
Kun Herodes toimeenpani näin hirvittävän teon, voi miettiä,
käyttikö Herodesta hyväkseen vielä suurempi pahuuden voima.
Pahuus, jota Herodes teki
puolustuskyvyttömille, viattomille ihmisille,
osoittaa, kuinka pitkälle ihminen voi mennä,
jos hän antautuu maallisen vallan himolle.
Se osoittaa, ettei Jumala tahdo pahaa.
Hän sallii pahan vain, jotta suurempi hyvä voi tapahtua.
Poikalasten tappaminen Herodeksen käskystä on suuri tragedia.
Monet pitävät heitä marttyyreina.
He ovat osa tarinaa Jumalan lopullisesta pelastuksesta.
Siksi heidän elämänsä ei ollut turha.
Herodeksen kuolemanpartio saapui, eikä osoittanut armoa.
Ei merkkiäkään ihmisyydestä.
Ei mitään muuta kuin puhdasta pahuutta.
He keräsivät todisteita Herodekselle.
Pysykää kaukana!
Moshe!
- Raakel! - Ei!
Ei!
Se on hirvittävä luku tässä tarinassa.
Muistutus siitä, miten julmia voimme olla,
kun asetamme omat intressimme ja selviytymisemme Jumalan tahdon edelle.
Muinaisen tekstin mukaan kuultiin huutoa ja itkua.
Raakel itkee lapsiaan.
Hän ei halua lohdutusta, koska he ovat kuolleet.
En usko, että maailmassa on mitään tuskallisempaa
kuin oman lapsen menettäminen.
Onneksi
tarina ei pääty tähän.
Enkelin varoitus pelasti Jeesus-lapsen hengen.
Mutta monet muut kuolivat Herodeksen käskystä.
Se on tehty.
Kuningas.
Lopulta pahuus kääntyi isäntäänsä vastaan
syöden Herodeksen mielen ja ruumiin.
Herodeksen kerrotaan olleen suuressa ahdingossa.
Mikset kertonut?
Hänen kerrotaan vaeltaneen ympäriinsä ja nähneen aaveita.
Kaikki näkivät, ettei hän ollut järjissään.
Hän jopa yritti tappaa itsensä.
Herodes teki karmeita pahuuden tekoja.
Kaikki vain yhden asian vuoksi. Vallan.
Hän on vastenmielinen historiallinen hahmo.
Ensimmäisen joulun tarinan surulliset tapahtumat
voivat joskus tuntua siltä, ettei oikeutta ole.
Että kyse on vain vallasta ja vallan varmistelusta,
mutta joulutarina
aloittaa suuremman tarinan, johon kuuluu parannuksia, ihmeitä ja suurta iloa.
Maria, Joosef ja Jeesus pakenivat Egyptin maahan,
missä he elivät rauhassa melko pitkän aikaa.
Herodeksen kuoltua enkeli ilmestyi taas Joosefille
sanoen, että oli turvallista palata kotiin.
Lopulta perhe palasi
samaan paikkaan, josta tarinamme alkoi, Nasaretiin.
Siellä Jeesus kasvoi tavalliseen tapaan, pikkuhiljaa.
Hänen isänsä opetti hänelle puusepäntyötä, mutta sen lisäksi
perheen elämästä tiedetään vain vähän.
Mutta kuten kaikki hyvät vanhemmat, Maria ja Joosef varmasti
tekivät monenlaisia uhrauksia jälkikasvunsa elämän turvaamiseksi.
Vaikkemme tiedä paljoakaan Jeesuksen lapsuusvuosista,
hänen hengellisestä työstään aikuisena
on kirjoitettu lukematon määrä sanoja.
Kuten Simeon oli ennustanut,
Marian sielu kärsi, kun hän näki poikansa Jeesuksen
kuolevan roomalaisella ristillä rikoksista, joita hän ei ollut tehnyt.
Ruumis vietiin luolaan,
joka ehkä muistutti hänen syntymäluolaansa.
Monet, minä mukaan lukien, uskovat, ettei hän ollut luolassa kauaa.
Hän nousi kuolleista ja pelasti ne, jotka uskoivat häneen.
Jeesuksen opetukset muuttivat maailmaa.
Häntä seuranneita alettiin kutsua Kristuksen seuraajiksi tai kristityiksi.
Varhaiskristityt kokivat paljon vaikeuksia ja vainoja,
mutta ajan myötä jopa Rooma julistautui kristilliseksi imperiumiksi.
Jeesuksen seuraajat keksivät keinon
levittää hänen sanaansa yli 200 maahan ympäri maailmaa.
Yksi Jeesuksen opetuksista oli, että meidän tulee rakastaa toisiamme,
antaa anteeksi vihollisillemme, huolehtia köyhistä,
puolustaa vähäosaisia ja elää nöyrästi ja ystävällisesti.
Laulujen ja lahjapaperien keskellä,
kuusen latvatähden alla
joulussa on kyse juuri siitä.
Hyvää joulua kaikille.
Käännös: Teija Kuivalainen